पिछले दिनों जिला प्रशासन ने खुले में शौच जाने पर पूरी तरह रोक लगाने की पहल की और वह भी जागरूक गांव वालों की शिकायत पर। जिलाधिकारी ने इस पर प्रशासन का पूरा सहयोग देने का ऐलान कर दिया था। पहले चरण में मोहम्मदपुर देवमल ब्लाक के चांदपुर नौआबाद, कच्छपुरा, तैमरपुर दीपा और राघोरामपुर गांव का चयन किया गया। गुरुवार शाम अधिकारियों की टीम इन गांवों में पहुंची और महिला-पुरुष और बच्चों की अलग-अलग टोलियां बनाई गईं। इनमें शामिल सदस्यों को स्वच्छता दूत नाम देकर जिम्मेदारी दी गई कि यदि कोई ग्रामीण खुले में शौच जाता है तो सीटी बजाकर या फिर उसके मुंह पर टार्च की रोशनी मारकर नैतिक रूप से उसे एहसास कराएं कि यह सामाज के प्रति अपराध है।